கேள்வி: சூடான பொட்டாசியம் கார்பனேட்டு என்பது என்ன?
பதில்: சூடான பொட்டாசியம் கார்பனேட்டு (''Hot potassium carbonate'') என்பது வாயு கலவைகளிலிருந்து கார்பன் டை ஆக்சைடு அகற்றப் பயன்படுத்தப்படும் ஒரு முறையாகும். சில சூழல்களில் இது கார்பன் துடைப்பான் என்று குறிப்பிடப்படுகிறது. கனிம, காரச் சேர்மமான பொட்டாசியம் கார்பனேட்டு ஒரு வாயு கலவையுடன் கலக்கப்படுகிறது. இத்திரவம் வேதியியல் செயல்முறைகள் மூலம் கார்பன் டை ஆக்சைடை உறிஞ்சுகிறது. இந்த தொழில்நுட்பம் ஒரு வகையான வேதியியல் உறிஞ்சல் ஆகும். இயற்கை வாயுவை இனிப்பாக்குவதற்காக (அதாவது, மூல இயற்கை வாயுவிலிருந்து அமிலத்தன்மையை அகற்றுதல்) இது உருவாக்கப்பட்டது. தற்போது இது மற்றவற்றுடன், கார்பன் பிடிப்பும் சேமிப்பும் மற்றும் கார்பன் பிடிப்பும் பயன்பாடும் ஆகியவற்றின் சூழல்களில், எரிப்புக்குப் பிந்தைய பிடிப்பு செயல்முறையாகவும் கருதப்படுகிறது. எரிப்புக்குப் பிந்தைய CO2 பிடிப்பு செயல்முறையாக, இந்த தொழில்நுட்பம் 2025ஆன் ஆண்டு முதல் ஸ்டாக்ஹோம் உள்ள ஒரு வெப்ப ஆலையில் முழு அளவில் பயன்படுத்த திட்டமிடப்பட்டுள்ளது.